ai4bharat/Pralekha huggingface dataset:
আবাসনএবংশহরাঞ্চলেরদারিদ্র্যদূরীকরণমন্ত্রক
স্মার্ট সিটিগুলি কোভিড-১৯ সংক্রান্ত সচেতনতা এবং মানুষের সুরক্ষার জন্য সর্বাধুনিক প্রযুক্তি কাজে লাগাচ্ছে
নয়াদিল্লি, ১৪ এপ্রিল, ২০২০
স্মার্ট সিটিগুলির কোভিড-১৯ সংক্রান্ত উদ্যোগ
ভদোদরা – জেলা প্রশাসন লকডাউন সংক্রান্ত নীতি-নির্দেশিকা লঙ্ঘনকারীদের বিরুদ্ধে লজরদারি চালাতে দুটি ক্যামেরা সহ একটি হিলিয়াম বেলুন কাজে লাগাচ্ছে। জেলা প্রশাসন ভদোদরা শহরকে ৪টি জোনে ভাগ করেছে, যাতে করোনা ভাইরাস মহামারীর বিরুদ্ধে উপযুক্ত রণকৌশল স্থির করা যায়।
বেঙ্গালুরু – বেঙ্গালুরুতে একটি আদর্শ কোভিড-১৯ ওয়াররুম স্থাপন করা হয়েছে। এই ওয়াররুমে কোভিড-১৯ সংক্রান্ত ডেটা ড্যাশবোর্ড রয়েছে। এই ধরনের ড্যাশবোর্ড কোভিড-১৯ সংক্রান্ত তথ্যের একক উৎস হিসাবে প্রয়োজনীয় তথ্য তাৎক্ষণিক-ভিত্তিতে সরবরাহ করবে।
কল্যাণ দোম্বিভালি – কল্যাণ দোম্বিভালি পুর নিগম ফেসবুক অ্যাকাউন্টে করোনা সম্পর্কে সচেতনতা গড়ে তুলতে এবং নাগরিকদের তথ্য প্রদানে সচেতনতামূলক স্বল্প দৈর্ঘ্যের ভিডিও প্রকাশ করেছে। প্রতিদিন এই ধরনের ভিডিও নিগমের ফেসবুক থেকে প্রকাশ করা হচ্ছে। এছাড়াও, নগর কর্তৃপক্ষ যোগ, সঙ্গীত, কবিতা, গজল, কত্থক ও ভারতনট্টমের সঙ্গে যুক্ত স্থানীয় শিল্পীদের চিহ্নিত করে, তাঁদের অনুষ্ঠান ফেসবুক পেজে সরাসরি সম্প্রচার করা হচ্ছে।
আগ্রা – আগ্রা স্মার্ট সিটি লিমিটেড স্থানীয় মানুষের জন্য টেলি-ভিডিও পরামর্শদানের জন্য ই-ডক্টর পরিষেবার সূচনা করেছে। আগ্রা স্মার্ট সিটি কর্তৃপক্ষ সরকারি-বেসরকারি অংশীদারিত্বের ভিত্তিতে এই উদ্যোগ গ্রহণ করেছে। সাধারণ মানুষ সোম-শনিবার সকাল ১০টা থেকে বেলা ১১টা পর্যন্ত ই-ডক্টর পরিষেবা পাবেন। এজন্য নাগরিকদের সংশ্লিষ্ট মোবাইল অ্যাপ ব্যবহার করে চিকিৎসকদের আগাম সাক্ষাতের সময় চেয়ে নিতে হবে।
কাকিনাড়া – কাকিনাড়া স্মার্ট সিটির পক্ষ থেকেও কোভিড-১৯ সংক্রান্ত ডেটা ড্যাশবোর্ড তৈরি করা হয়েছে। এই ড্যাশবোর্ডে জেলা, রাজ্য ও জাতীয় স্তরের বিভিন্ন তথ্য পাওয়া যাচ্ছে।
চন্ডীগড় – চন্ডীগড় স্মার্ট সিটি কর্তৃপক্ষ কোভিড-১৯ মোকাবিলায় এক সুসংবদ্ধ কর্মসূচি গ্রহণ করেছে। এই কর্মসূচির আওতায় মানুষের থার্মাল স্ক্রিনিং – এর পাশাপাশি, দেহের তাপমাত্রা, পথচারীদের হাত পরিষ্কার, জীবাণু নাশক স্প্রে ছড়ানোর মতো উদ্যোগ গ্রহণ করেছে। চন্ডীগড় শহরে সেক্টর – ২৫ এর প্রধান বাজারে এই কর্মসূচি গ্রহণ করা হয়েছে।
(CG/BD/SB
রেলমন্ত্রক
কেন্দ্রীয় মন্ত্রী শ্রী অশ্বিনী বৈষ্ণব কবচ পদ্ধতির পরীক্ষা পরিদর্শন করেছেন
নয়াদিল্লি, ০৪ মার্চ, ২০২২
রেল, যোগাযোগ এবং ইলেক্ট্রনিক্স ও তথ্য প্রযুক্তি দপ্তরের কেন্দ্রীয় মন্ত্রী শ্রী অশ্বিনী বৈষ্ণব আজ সাউথ সেন্ট্রাল রেলের সেকেন্দ্রাবাদ ডিভিশনের লিঙ্গামপল্লী-ভিকারাবাদ বিভাগে গুল্লাগুদা-চিটগিড্ডা রেল স্টেশনের মধ্যে ‘কবচ’ পদ্ধতির কাজ পরিদর্শন করেছেন। কেন্দ্রীয় মন্ত্রীর সঙ্গে রেল বোর্ডের চেয়ারম্যান তথা সিইও শ্রী ভি কে ত্রিপাঠী এবং অন্য উচ্চ পদস্থ আধিকারিকরা উপস্থিত ছিলেন।
‘কবচ’ পদ্ধতির কাজ পরিদর্শনকালে কেন্দ্রীয় মন্ত্রী রেল ইঞ্জিনে চড়ে গুল্লাগুদা থেকে চিটগিড্ডার দিকে রওনা হন। অন্যদিকে, রেল বোর্ডের চেয়ারম্যান আরেকটি রেল ইঞ্জিনে চিটগিড্ডা থেকে গুল্লাগুদার উদ্দেশ্য যাত্রা করেন।পরীক্ষা চলাকালীন দেখা যায়,উভয় রেল ইঞ্জিন মুখোমুখী চলে এসে সংঘর্ষের পরিস্থিতি তৈরি করলে ‘কবচ’ পদ্ধতিতে স্বয়ংক্রিয় ব্রেক ব্যবস্থাপনা ৩৮০ মিটার দূরে ইঞ্জিন দুটিকে থামিয়ে দিয়েছে। একই সঙ্গে রেল ইঞ্জিন লাল সিগন্যাল পার করছে কিনা,তাও পরীক্ষা করা হয়।যদিও দেখা গেছে, স্বয়ংক্রিয় ব্রেক প্রয়োগে অপরিহার্য ‘কবচ’ হিসাবে রেল ইঞ্জিন লাল সিগন্যাল অতিক্রম করছে না।এমনকি গেট সিগন্যালে পৌঁছলে স্বয়ংক্রিয় হুইসেলের শব্দ পরিষ্কারভাবে জোরে বেজে উঠছে। এই পরীক্ষা চলাকালীন রেল কর্মীরা নিজে থেকে হুইসেলের শব্দ ও ব্রেক কষার ব্যবস্থাপনায় স্পর্শ করেননি। লুপ লাইনে যাত্রা করার সময় রেল ইঞ্জিনের গতিবেগ প্রতি ঘণ্টায় ৩০ কিলোমিটারের মধ্যে সীমাবদ্ধ থাকার বিষয়টি পরীক্ষা করা হয়। দেখা গেছে, লুপ লাইনে প্রবেশ করলে ‘কবচ’ পদ্ধতি স্বয়ংক্রিয়ভাবে রেল ইঞ্জিনের গতিবেগ প্রতি ঘন্টায় ৬০ থেকে কমে ৩০ কিলোমিটার হয়ে গেছে।উল্লেখ্য আত্মনির্ভর ভারতের অঙ্গ হিসাবে ২০২২-২৩ অর্থবর্ষে নিরাপত্তা এবং দক্ষতা বৃদ্ধির জন্য ২ হাজার কিলোমিটার রেল নেটওয়ার্ককে এই ‘কবচ’ – এর আওতায় নিয়ে আসা হবে।
CG/SS/SB
(Visitor Counter : 191
ক্ষুদ্র, অতিক্ষুদ্রওমাঝারিশিল্পমন্ত্রক
ক্ষুদ্র, মাঝারি ও অতিক্ষুদ্র শিল্পোদ্যোগকে অস্ত্র উৎপাদনে আরও বেশি দেশজকরণের জন্য চেষ্টা চালিয়ে যেতে হবে সরকারি-বেসরকারি অংশিদারিত্ব ভারতকে অর্থনৈতিক দিক থেকে শক্তিশালী করবে : অজয় কুমার
কলকাতা, ১৪ সেপ্টেম্বর, ২০১৮
ভারত বিশ্বের বৃহত্তম প্রতিরক্ষা সরঞ্জাম রপ্তানীকারক। দেশের প্রতিরক্ষার ৬০ শতাংশই বিদেশ থেকে মেটানো হয়। এরফলে প্রতিরক্ষা ক্ষেত্রে অভ্যন্তরীণ উৎপাদন দক্ষতা বৃদ্ধির লক্ষ্যে কর্মরত সংস্হাগুলির কাজের ব্যবসায়িক সম্ভাবনা ও সুযোগ রয়েছে। যেহেতু সরকার প্রতিরক্ষা ক্ষেত্রে স্বনির্ভরতা বিষয়ে আগ্রহী তাই উৎপাদনকারী, বিশেষ করে অতিক্ষুদ্র, ক্ষুদ্র এবং মাঝারি শিল্পোদ্যোগ ও স্টার্ট আপ সংস্হাগুলিকে অস্ত্র উৎপাদনে আরও বেশি দেশজকরণের জন্য চেষ্টা চালিয়ে যেতে হবে। প্রতিরক্ষা মন্ত্রকের প্রতিরক্ষা উৎপাদন বিভাগের সচিব শ্রী অজয় কুমার আজ কলকাতায় ভারত চেম্বার অফ কমার্স কর্তৃক আয়োজিত ‘প্রতিরক্ষা উৎপাদন : সরকারি বেসরকারি অংশীদারিত্ব-নজরে পূর্বভারত’ শীর্ষক দু-দিনের এক জাতীয় সেমিনারে ভিডিও কনফারেন্সিং-এর মাধ্যমে তাঁর ভাষণে এই কথা বলেন।
শ্রী কুমার বলেন, কেন্দ্রীয় সরকারের ‘মেক ইন ইন্ডিয়া’ কর্মসূচিতে প্রতিরক্ষা শিল্পে সরকারি-বেসরকারি অংশিদারিত্বের মডেলে দেশজ উৎপাদনের ওপর জোর দেওয়া হচ্ছে। এরফলে বেসরকারি ক্ষেত্রে ব্যবসায়িক সুযোগ সৃষ্টি হয়েছে। শ্রী কুমার বলেন, যেহেতু সরকার প্রতিরক্ষা সরঞ্জাম সংগ্রহ পদ্ধতি উদার ও সরলীকরণ করেছে, তাই এমএসএমই এবং স্টার্ট আপ সংস্হাগুলিকে এই সুযোগ কাজে লাগানোর উদ্যোগ নিতে হবে। এরফলে প্রতিরক্ষা সরঞ্জাম উৎপাদনের ক্ষেত্রে ভারত যে কেবল স্বনির্ভর হয়ে উঠবে তাই নয়, দেশও অর্থনৈতিকভাবে শক্তিশালী হবে। শ্রী কুমার বলেন, প্রতিরক্ষা উৎপাদন বিভাগে সরকারি এবং বেসরকারি ক্ষেত্রের প্রতিরক্ষা সরঞ্জাম উৎপাদ সংস্হাকে সমদৃষ্টিতে দেখা হয় এবং সরকার প্রতিরক্ষা উৎপাদনের ক্ষেত্রে বেসরকারি সংস্হাগুলির অবদান বৃদ্ধির জন্য উৎসাহদানে অঙ্গীকারবদ্ধ। শ্রী কুমার জানান, আয়ুধ নির্মাণ পর্ষদ কর্তৃক প্রস্তুত প্রায় ২৭৫টি প্রতিরক্ষা সরঞ্জামকে অপ্রধান হিসাবে চিহ্নিত করা হয়েছে। যারফলে ব্যবহারকারীরা অভ্যন্তরীণ ক্ষেত্রে বেসরকারি সংস্হার কাছ থেকে তা কিনতে পারে। তবে, দেশে উৎপাদিত এইসব অস্ত্রের নির্দিষ্ট কিছু অংশকে দেশজ প্রযুক্তিতে নির্মিত হতে হবে। তিনি প্রতিরক্ষা ক্ষেত্রের অসামরিক পর্যায়ের সুযোগের কথা তুলে ধরেন এবং সারা দেশের বিভিন্ন স্হানে উৎপাদিত প্রতিরক্ষা সরঞ্জামের শংসাপত্রের জন্য ডিফেন্স টেস্টিং ল্যাব বা পরীক্ষাগার গড়ে তোলার কথা বলেন।
অনুষ্ঠানে ভারতের বিমানবাহিনীর প্রাক্তন প্রধান এয়ারচিফ মার্শাল অরূপ রাহা বলেন, প্রতিরক্ষা উৎপাদন ক্ষেত্রে সরকারি বেসরকারি অংশিদারিত্ব এক নতুন দিগন্ত খুলে দেবে এবং যার ফলে অর্থনৈতিক দিক থেকে শক্তিশালী হয়ে উঠবে। এই ক্ষেত্রে কৌশলগত স্বাধীনতা অর্জন, কর্মসংস্হান এবং অর্থনৈতিক উন্নয়নের এক বিরাট সুযোগ রয়েছে বলে তিনি অভিমত প্রকাশ করেন। বাণিজ্যিক জাহাজ নির্মাণ এবং বাণিজ্যিক বিমান নির্মাণ শিল্পক্ষেত্রেও উন্নয়নের সুযোগের কথা তিনি তুলে ধরেন।
আজকের এই অনুষ্ঠানে ভারতের বায়ুসেনা, সেনাবাহিনী এবং নৌবাহিনীর বীর ও বীরাঙ্গনাদের প্রতি সম্মান জানানো হয়। এই উপলক্ষ্যে প্রতিরক্ষা উৎপাদন বিষয়ে একটি প্রদর্শনীরও আয়োজন করা হয়।
SSS/PB/NS/…
(Visitor Counter : 111
অর্থমন্ত্রক
পশ্চিমবঙ্গের নামকরা ট্রান্সমিশন টাওয়ার নির্মাণকারী সংস্থায় আয়কর দপ্তরের অভিযান
নয়াদিল্লি, ১ সেপ্টেম্বর ২০২২
আয়কর দপ্তর ২৪শে আগস্ট তারিখে কলকাতার একটি নামকরা বিদ্যুৎ পরিবহণ ও বিতরণ কাঠামো, ইস্পাত কাঠামো, ইস্পাত ইআরডব্লিউ পাইপ এবং পলিমার দ্রব্য ইত্যাদি নির্মাণকারী সংস্থায় অভিযান চালায় এবং বহু গুরুত্বপূর্ণ নথি বাজেয়াপ্ত করে। পশ্চিমবঙ্গ এবং ঝাড়খণ্ড জুড়ে সংস্থার ২৮টি ঠিকানায় এই অভিযান চালানো হয়।
তল্লাশি অভিযান চালানোর সময় সংস্থার কর ফাঁকি দেওয়ার বিভিন্ন পদ্ধতি আয়কর দপ্তরের নজরে আসে। ভুয়ো খরচ এবং খাতা-কলমে দেখানো হয়নি এমন বহু নগদ বিক্রি সংক্রান্ত নথি এবং ডিজিটাল তথ্য উদ্ধার হয়েছে। এছাড়াও, স্থাবর সম্পত্তি কিনতে হিসাব বহির্ভূতভাবে নগদের ব্যবহার এবং হিসাব বহির্ভূত নগদ ঋণ ইত্যাদির প্রমাণ পাওয়া গেছে এবং সেগুলি বাজেয়াপ্ত করা হয়েছে।
বাজেয়াপ্ত নথি থেকে প্রাথমিকভাবে দেখা গেছে যে হিসাব মেলাতে ঐ গোষ্ঠী একাধিক ভুয়ো কোম্পানির নাম ব্যবহার করেছে। শেয়ার মূলধন এবং ঋণ দেখিয়ে এইসব ভুয়ো কোম্পানি মারফৎ হিসাব বহির্ভূত অর্থ কোম্পানির ব্যবসায় ব্যবহার করা হয়েছে। এছাড়াও, একজন এন্ট্রি অপারেটরের হিসাব অনুযায়ী বিভিন্ন ভুয়ো কোম্পানির চক্রের মাধ্যমে ১৫০ কোটি টাকারও বেশি ভুয়ো এন্ট্রি করা হয়েছে।
তল্লাশি অভিযানে এ পর্যন্ত পাওয়া হিসাব বহির্ভূত আয়ের পরিমাণ ২৫০ কোটি টাকার বেশি।
এ ব্যাপারে তদন্ত জারি আছে।
(PG/AP/DM
নির্বাচনকমিশন
সপ্তদশ লোকসভা নির্বাচনে পশ্চিমবঙ্গে ১৮-১৯ বছর বয়সী তৃতীয় লিঙ্গের ভোটদাতা
কলকাতা, ২২ মার্চ, ২০১৯
সপ্তদশ লোকসভা নির্বাচনে পশ্চিমবঙ্গে ১৮-১৯ বছর বয়সী তৃতীয় লিঙ্গের নতুন ভোটদাতার সংখ্যা ১৪৫। এরমধ্যে সবথেকে বেশি ২৬ জন এই শ্রেণীর ভোটদাতা রয়েছেন মুর্শিদাবাদ জেলায়। উত্তর দিনাজপুরে তৃতীয় লিঙ্গের ভোটদাতার সংখ্যা ১৬। এছাড়াও, নদীয়াতে ১৮-১৯ বছর বয়সী তৃতীয় লিঙ্গের নতুন ভোটদাতা রয়েছেন ১৪। দার্জিলিং ও কালিম্পং উভয় জেলাতেই একজন করে তৃতীয় লিঙ্গের ভোটদাতা রয়েছেন।
CG/BD/NS
(Visitor Counter : 70
যুবওক্রীড়াবিষয়কমন্ত্রক
কেন্দ্রীয় মন্ত্রী শ্রী অনুরাগ ঠাকুর পুনের বিমাননগরে তক্ষশীলা ক্রীড়া কমপ্লেক্সের উদ্বোধন করেছেন
পুনে/মুম্বাই, ২৯ মে, ২০২২
কেন্দ্রীয় যুব ও ক্রীড়া বিষয়ক মন্ত্রী শ্রী অনুরাগ ঠাকুর শনিবার সন্ধ্যায় পুনের বিমান নগরে পুনে মিউনিসিপাল কর্পোরেশন দ্বারা নির্মিত তক্ষশীলা ক্রীড়া কমপ্লেক্সের উদ্বোধন করেছেন। তৃণমূল স্তরে খেলাধুলার পরিকাঠামো তৈরির ওপর গুরুত্ব দিয়ে শ্রী ঠাকুর পুনের কর্পোরেট জগতের কাছে এ বিষয়ে এগিয়ে আসার এবং কর্পোরেট সোশ্যাল রেসপনসিবিলিটি তহবিলের মাধ্যমে ক্রীড়াক্ষেত্রে সুবিধা প্রদানের জন্য আবেদন করেছেন।
যুব সম্প্রদায়কে খেলাধুলা এবং ফিটনেস বজায় রাখার আহ্বান জানিয়ে কেন্দ্রীয় মন্ত্রী এদিন প্রধানমন্ত্রী শ্রী নরেন্দ্র মোদীর কথা স্মরণ করে বলেন,"খেলোগে তো খিলোগে"। তিনি বলেন, খেলাধুলা অধ্যাবসায় শেখায় এবং আত্মবিশ্বাস গড়ে তোলে। এর মাধ্যমে নেতৃত্বের গুণাবলীর বিকাশ ঘটে। তিনি উল্লেখ করেন যে, ভারতের সবচেয়ে বেশি সংখ্যক স্থূল মানুষ রয়েছে আর সেই বসে থাকার জীবনধারাকে মানুষ বর্তমানে বদলে দিয়েছে। তাই প্রত্যেকের জন্য ফিটনেস বজায় রাখা গুরুত্বপূর্ণ।
দেশে খেলাধুলার সংস্কৃতি গড়ে তোলার কথা উল্লেখ করে শ্রী ঠাকুর বলেন,
" আমাদের ছেলেমেয়েরা যখন খেলার সুযোগ পাবে তখন তাদের খেলাধুলার প্রতি ভালো লাগা তৈরি হবে। এরপর তারা নিজেরাই এগিয়ে যাবে দেশ ও বিদেশের মাটিতে ম্যাচ জিততে"। তিনি বলেন যে, একটি ক্রীড়া টুর্নামেন্ট হচ্ছে একটি স্নায়ুর যুদ্ধ, যা দেখায় যে একজন ব্যক্তি কতটা মানসিকভাবে শক্তিশালী হতে পারেন।
কেন্দ্রীয় যুব ও ক্রীড়া বিষয়ক মন্ত্রী তাঁর ভাষণে উল্লেখ করেন যে, সরকার খেলাধুলাকে অত্যন্ত গুরুত্ব দেয়। তৃণমূল স্তরে পরিকাঠামো তৈরি করতে রাজ্যগুলির সাথে ঘনিষ্ঠভাবে কাজ করা হয়। তিনি বলেন যে, খেলাধুলার জন্য বাজেটে আগে ১,২০০ কোটি টাকা বরাদ্দ করা হতো। এখন তা বাড়িয়ে ৩ হাজার কোটি টাকা করা হয়েছে।
CG/ SB
(Visitor Counter : 80
নতুনওপুনর্নবীকরণযোগ্যজ্বালানিমন্ত্রক
ভারতের পুনর্নবীকরণযোগ্য জ্বালানি উন্নয়ন সংস্থা, ইরিডা সর্বকালের উচ্চ অর্ধবার্ষিক মুনাফা অর্জন করেছে
নতুন দিল্লি, ১৩ নভেম্বর, ২০২১
ভারতের পুনর্নবীকরণযোগ্য জ্বালানি উন্নয়ন সংস্থা, ইরিডা, যা নতুন ও পুনর্নবীকরণযোগ্য জ্বালানি মন্ত্রকের অধীন একটি রাষ্ট্রায়ত্ত সংস্থা, আজ তাদের ষান্মাসিক এবং ত্রৈমাসিক আয়-ব্যয়ের হিসাব পেশ করেছে। এটি ষান্মাসিক-১ এবং ত্রৈমাসিক- ২, যা ২০২১- ২২ আর্থিক বছরে ২০২১-এ ৩০ সেপ্টেম্বর শেষ হয়েছে।
সংস্থাটির ক্রিয়া-কলাপ থেকে মোট আয় হয়েছে ৬৮৪.৮০ কোটি টাকা এবং করের পর মুনাফা অর্থাৎ প্রফিট আফটার ট্যাক্স, হয়েছে ১১০.২৭ কোটি টাকা। সংস্থাটির সর্বকালের উচ্চ অর্ধবার্ষিক মুনাফা, প্যাট-এর পরিমাণ ২৯৯.৯০ কোটি টাকা।ভারতের পুনর্নবীকরণযোগ্য জ্বালানি উন্নয়ন সংস্থার আজ এক বোর্ড মিটিংয়ে এই অডিটেড অ্যাকাউন্টসের অনুমোদন দেওয়া হয়েছে।
এই সংস্থাটির ২০২১ সালের ৩০ সেপ্টেম্বর পর্যন্ত ষান্মাসিক আয়-ব্যয়ের হিসাবে উল্লেখযোগ্য বিষয় গুলির মধ্যে রয়েছে-করের পর মুনাফা অর্থাৎ প্রফিট আফটার ট্যাক্স ২০৬.৬৩ কোটি টাকা থেকে বৃদ্ধি পেয়ে ২৯৯.৯০ কোটি টাকা হয়েছে। যা সর্বকালের উচ্চ বলা চলে।সংস্থাটির ক্রিয়া-কলাপ থেকে আয়ের পরিমাণ ১২৮৪.৯৪ কোটি টাকা থেকে বেড়ে হয়েছে ১৩৮৬.৯৭ কোটি টাকা। যা ৮ শতাংশ বেশি।নেট এনপিএ হ্রাসের পরিমাণ ৫.৭৯ শতাংশ থেকে কমে হয়েছে ৪.৮৭ শতাংশ। অর্থাৎ ১৬ শতাংশ হ্রাস পেয়েছে।নেট মূল্য- ২৭৪২.৯৮ টাকার চেয়ে বেড়ে হয়েছে ৩৩৩৩.১৯ কোটি টাকা। অর্থাৎ বৃদ্ধির পরিমাণ ২২ শতাংশ।ঋণ অনুমোদন- ১১৭২.৩২ কোটি টাকার চেয়ে বেড়ে হয়েছে ৫৯২৫.১২ কোটি টাকা। অর্থাৎ বৃদ্ধির পরিমাণ ৪০৫ শতাংশ।ঋণ বিতরণ- ২০৪১.৩৪ কোটি টাকার চেয়ে বেড়ে ৩৫৮৪.৯০ কোটি টাকা। অর্থাৎ বৃদ্ধির পরিমাণ ৭৬ শতাংশ।
CG/ SB
(Visitor Counter : 102
প্রতিরক্ষামন্ত্রক
এয়ার মার্শাল সন্দীপ সিং এয়ার স্টাফ উপ-প্রধান পদে দায়িত্ব গ্রহণ করলেন
নয়াদিল্লি, ০১ অক্টোবর, ২০২১
এয়ার মার্শাল সন্দীপ সিং আজ এয়ার স্টাফ উপ-প্রধান পদে দায়িত্ব গ্রহণ করেছেন। ন্যাশনাল ডিফেন্স অ্যাকাডেমির প্রাক্তনী এয়ার মার্শাল সন্দীপ সিং যুদ্ধ বিমানের পাইলট হিসাবে ১৯৮৩’র ডিসেম্বরে বিমান বাহিনীর ফ্লাইং শাখায় কর্মজীবন শুরু করেন। এক্সপেরিমেন্টাল টেস্ট পাইলট এবং কোয়ালিফায়েড ফ্লাইং ইন্সট্রাকটর হিসাবে এয়ার মার্শাল সন্দীপ সিং-এর দীর্ঘ অভিজ্ঞতা রয়েছে। যুদ্ধ বিমান পরিচালনার ক্ষেত্রেও তাঁর বিশেষ পারদর্শিতা রয়েছে। তিনি ৪ হাজার ৪০০ ঘণ্টারও বেশি যুদ্ধ বিমান চালিয়েছেন।
ভারতীয় বিমানবাহিনীতে সুদীর্ঘ ৩৮ বছরের কর্মজীবনে এয়ার মার্শাল সন্দীপ সিং বিভিন্ন গুরুত্বপূর্ণ পদে দায়িত্ব পালন করেছেন। বাহিনীর ফাইটার স্কোয়াড্রনের এয়ারক্র্যাফট এবং সিস্টেম টেস্টিং এস্টাব্লিসমেন্টের দায়িত্বও পালন করেছেন তিনি। এয়ার স্টাফ উপ-প্রধান পদে দায়িত্ব গ্রহণের পূর্বে এয়ার মার্শাল সন্দীপ সিং দক্ষিণ-পশ্চিমাঞ্চলীয় বায়ু কমান্ডের এওসি-ইন-সি পদে আসীন ছিলেন। বিমানবাহিনীতে স্বতন্ত্র সেবার জন্য তাঁকে অতিবিশিষ্ট সেবা পদক এবং বিশিষ্ট সেবা পদক দিয়ে সম্মানিত করা হয়েছে।
CG/BD/SB
(Visitor Counter : 149
প্রতিরক্ষামন্ত্রক
প্রতিরক্ষা মন্ত্রী শ্রী রাজনাথ সিং এবং ইজরায়েলের প্রতিরক্ষা মন্ত্রীর মধ্যে টেলিফোনে প্রতিরক্ষাক্ষেত্রে সহযোগিতা জোরদার করার বিষয়ে আলোচনা
নয়াদিল্লী, ২৪ জুলাই, ২০২০
প্রতিরক্ষা মন্ত্রী শ্রী রাজনাথ সিং আজ টেলিফোনে ইজরায়েলের প্রতিরক্ষা মন্ত্রী লেফ্টেন্যান্ট জেনারেল বেঞ্জামিন গ্যন্তেজের সঙ্গে কথা বলেছেন। উভয় মন্ত্রী দুই দেশের মধ্যে কৌশলগত সহযোগিতার অগ্রগতিতে সন্তোষ প্রকাশ করেছেন। প্রতিরক্ষা ক্ষেত্রে ব্যয় বরাদ্দ আরও জোরদার করার সম্ভাবনা নিয়েও আলোচনা করেছেন তাঁরা।
মহামারী কোভিড-১৯এর বিরুদ্ধে লড়াইয়ে গবেষণা ও উন্নয়ন ক্ষেত্রে বর্তমান সহযোগিতার বিষয়ে তাঁরা সন্তোষ প্রকাশ করেছেন। উভয় দেশের মন্ত্রী বলেছেন, এই গবেষণা ও উন্নয়ন কেবলমাত্র দু-দেশের উপকারেই আসবেনা বৃহত্তর মানবিক স্বার্থের পক্ষেও তা সহায়ক হবে। প্রতিরক্ষা মন্ত্রী শ্রী সিং দেশে প্রতিরক্ষা উৎপাদন ক্ষেত্রে সরকার যে প্রত্যক্ষ বিদেশী বিনিয়োগের নতুন উদারীকরণ নীতি গ্রহণ করেছে তা উল্লেখ করে এক্ষেত্রে ইজরায়েলী প্রতিরক্ষা সংস্থাগুলিকে সামিল হওয়ার আহ্বান জানিয়েছেন। দুই দেশের মন্ত্রী আঞ্চলিক উন্নয়ন নিয়ে মত-বিনিময় করেন। শ্রী সিং ইজরায়েলের প্রতিরক্ষা মন্ত্রীকে ভারত সফরের জন্য আমন্ত্রণ জানান। এ বিষয়ে ইজরায়েলের প্রতিরক্ষা মন্ত্রী যত দ্রুত সম্ভব ভারত সফর করবেন বলে জানিয়েছেন।
(CG/SS/NS
প্রধানমন্ত্রীরদপ্তর
ধারওয়ার-এ ইলেক্ট্রনিক নির্মাণ ক্লাস্টার সেখানকার এবং সন্নিহিত এলাকার মানুষদের অনেক উপকার সাধন করবে : প্রধানমন্ত্রী
নয়াদিল্লি, ২৫ মার্চ, ২০২৩
প্রধানমন্ত্রী শ্রী নরেন্দ্র মোদী বলেছেন, ধারওয়ার-এ ইলেক্ট্রনিক নির্মাণ ক্লাস্টার সেখানকার এবং সন্নিহিত এলাকার মানুষদের অনেক উপকার সাধন করবে। প্রধানমন্ত্রী আরও বলেন, বিশ্ব নির্মাণ এবং উদ্ভাবন ক্ষেত্রে নিজের জায়গা করে নিতে এটা কর্ণাটককে আরও শক্তি যোগাবে।
কেন্দ্রীয় মন্ত্রী প্রহ্লাদ যোশী কর্ণাটকের ধারওয়ার জেলায় ইলেক্ট্রনিক নির্মাণ ক্লাস্টার তৈরি হবে বলে ট্যুইট করে জানান। এই ক্লাস্টার দেড় হাজার কোটি টাকার বিনিয়োগ আকর্ষণ করবে এবং ১৮ হাজার কর্মসংস্থান তৈরি করবে। রাজ্য সহ জেলার অর্থনীতি এর মধ্যে দিয়ে শক্তিশালী হবে।
কেন্দ্রীয় মন্ত্রী প্রহ্লাদ যোশীর ট্যুইটের উত্তরে প্রধানমন্ত্রী ট্যুইট করে বলেন;
“এটা ধারওয়ার এবং সন্নিহিত এলাকার মানুষদের প্রভূত উন্নতি সাধন করবে। বিশ্বে নির্মাণ এবং উদ্ভাবন ক্ষেত্রে নিজের জায়গা করে নেওয়ার কাজে কর্ণাটককে আরও শক্তি যোগাবে।”
PG/AB/NS
(
অর্থমন্ত্রক
অর্থবর্ষের মেয়াদ বাড়ছে না
নয়াদিল্লি, ৩০ মার্চ, ২০২০
এক শ্রেণীর সংবাদ মাধ্যমে অর্থবর্ষের মেয়াদ বাড়ানো হচ্ছে বলে যে খবর প্রচার করা হচ্ছে তা ঠিক নয় বলে কেন্দ্রীয় অর্থমন্ত্রকের পক্ষ থেকে জানানো হয়েছে। কেন্দ্রীয় সরকারের পক্ষ থেকে ৩০শে মার্চ ইন্ডিয়ান স্ট্যাম্প অ্যাক্ট – এ কিছু সংশোধন সংক্রান্ত যে বিজ্ঞপ্তি জারি হয় সেটিকে ভুলভাবে উল্লেখ করা হচ্ছে এবং অর্থবর্ষের মেয়াদ বৃদ্ধি হচ্ছে না বলে মন্ত্রকের পক্ষ থেকে জানানো হয়েছে। রাজস্বদপ্তর ৩০শে মার্চ ইন্ডিয়ান স্ট্যাম্প অ্যাক্ট – এ কিছু সংশোধন সংক্রান্ত বিজ্ঞপ্তি জারি করে। এই সংশোধনগুলির সঙ্গে স্টক এক্সচেঞ্জের মাধ্যমে সিকিউরিটি মার্কেট ইন্সট্রুমেন্ট লেনদেন সংক্রান্ত স্ট্যাম্প ডিউটি সংগ্রহের জন্য এক কার্যকর ব্যবস্থা গ্রহণ করার বিষয়টি যুক্ত রয়েছে। উল্লেখ করা যেতে পারে, স্ট্যাম্প অ্যাক্ট – এ সংশোধন সংক্রান্ত বিষয়গুলি পয়লা এপ্রিল থেকেই কার্যকর করার ব্যাপারে বিজ্ঞপ্তি জারি করা হয়। তবে, সিদ্ধান্ত হয়েছে যে, উদ্ভুত পরিস্থিতির দরুন সংশ্লিষ্ট বিষয়গুলি আগামী পয়লা জুলাই পর্যন্ত কার্যকর করা থেকে স্থগিত রাখা হয়েছে।
(CG/BD/SB
কেন্দ্রীয়মন্ত্রিসভা
ভারতের ইউনিয়ন পাবলিক সার্ভিস কমিশন এবং আফগানিস্তানের ইন্ডিপেনডেন্ট অ্যাডমিনিসট্রেটিভ রিফর্মস অ্যান্ড সিভিল সার্ভিসেস কমিশনের মধ্যে স্বাক্ষরিত সমঝোতাপত্রটিকে কেন্দ্রীয় মন্ত্রিসভার অনুমোদন
নয়াদিল্লী, ২৩ মার্চ, ২০২১
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার আজকের বৈঠকে ভারতের ইউনিয়ন পাবলিক সার্ভিস কমিশন  এবং আফগানিস্তানের ইন্ডিপেনডেন্ট অ্যাডমিনিসট্রেটিভ রিফর্মস অ্যান্ড সিভিল সার্ভিসেস কমিশনের  মধ্যে স্বাক্ষরিত সমঝোতাপত্রটিকে অনুমোদন দেওয়া হয়েছে।
এই সমঝোতাপত্রের ফলে আইএআরসিএসসি এবং ইউপিএসসি-র মধ্যে সম্পর্ক আরও নিবিড় হবে। চাকরিতে নিয়োগের ক্ষেত্রে দুটি সংস্থা তাদের অভিজ্ঞতা এবং বিশেষজ্ঞদের পরামর্শ ভাগ করে নেবে।
এই সমঝোতাপত্রের বৈশিষ্ট্যগুলি হল :
১) ইউপিএসসি এবং আইএআরসিএসসি-র মধ্যে জনসেবায় নিয়োগ ও বাছাই পর্বে অত্যাধুনিক বিভিন্ন পন্থা-পদ্ধতি ব্যবহারের অভিজ্ঞতা আদান-প্রদান করা হবে।
২) বই, ম্যানুয়াল এবং গোপন নয় এ ধরণের নথি সহ বিভিন্ন তথ্যের আদান-প্রদান হবে।
৩) লিখিত পরীক্ষার জন্য তথ্যপ্রযুক্তি ব্যবহারের ক্ষেত্রে অভিজ্ঞতার আদান-প্রদান ছাড়াও চাকরির নিয়োগ পরীক্ষায় অনলাইনের ব্যবহার নিয়ে অভিজ্ঞতার আদান-প্রদান হবে।
৪) কোনো পরীক্ষার জন্য আবেদনপত্র জমা দিলে তা দ্রুত যাচাই করে পরবর্তী ব্যবস্থা নেওয়ার জন্য এক জানালা ব্যবস্থার অভিজ্ঞতা বিনিময় করা হবে।
৫) পরীক্ষা নেওয়ার জন্য বিভিন্ন পদ্ধতির বিষয়ে দুটি সংস্থা অভিজ্ঞতা ভাগ করে নেবে।
৬) আধিকারিকদের বিভিন্ন প্রশিক্ষণের জন্য উদ্যোগ নেওয়া হবে।
৭) বিভিন্ন পদে নিয়োগের জন্য সরকারি সংস্থাগুলি যেসব পন্থা-পদ্ধতি অবলম্বন করে সেই সংক্রান্ত অভিজ্ঞতা ভাগ করে নেওয়া হবে।
শিল্পওবাণিজ্যমন্ত্রক
শিল্প ও বাণিজ্য মন্ত্রী ক্ষেত্রীয় রপ্তানি উন্নয়ন কৌশলের ওপর প্রথম আন্তঃমন্ত্রক সভায় ভাষণ দিয়েছেন
কেন্দ্রীয় শিল্প, বাণিজ্য ও অসামরিক উড়ান মন্ত্রী শ্রী সুরেশ প্রভু রপ্তানি উন্নয়ন কৌশলের ওপর প্রথম আন্তঃমন্ত্রক সভায় ভাষণ দিয়েছেন
কেন্দ্রীয় শিল্প, বাণিজ্য ও অসামরিক উড়ান মন্ত্রী শ্রী সুরেশ প্রভু আজ রপ্তানি উন্নয়ন কৌশলের ওপর প্রথম আন্তঃমন্ত্রক সভায় ভাষণ দিয়েছেন। এই সভায় ভারত সরকারের বাণিজ্য মন্ত্রক, ইলেক্ট্রনিক্স ও তথ্য প্রযুক্তি, পশুপালন, ডেয়ারি, ক্ষুদ্র ও মাঝারি শিল্প মন্ত্রকের সচিব ও বরিষ্ঠ আধিকারিকরা এবং কৃষি, বস্ত্রবয়ন, পেট্রোলিয়াম, খাদ্য প্রক্রিয়াকরণ, ফার্মা, রাসায়নিক ও পেট্রোক্যামিকেল, প্রতিরক্ষা উৎপাদন ও বিদেশ মন্ত্রকের প্রতিনিধিরাও এই বৈঠকে উপস্থিত ছিলেন। বাণিজ্য মন্ত্রী রপ্তানির কৌশলগত গুরুত্বের ওপর জোর দিয়ে ভারতের সুষম বৃদ্ধির ক্ষেত্রে এর ভূমিকার কথা উল্লেখ করেন। তাই সরকারের সমস্ত বিভাগ ও মন্ত্রকের যৌথ উদ্যোগে রপ্তানিতে উৎসাহ প্রদান অত্যন্ত প্রয়োজন বলে তিনি মন্তব্য করেন।
মন্ত্রী সমস্ত মন্ত্রকের আধিকারিকদের তাঁদের মন্ত্রকের সঙ্গে সংশ্লিষ্ট বিভিন্ন পণ্যের রপ্তানি বাড়ানোর লক্ষ্যে একটি কর্মপরিকল্পনা প্রস্তুত করে আগামী ১৫ দিনের মধ্যে বাণিজ্য মন্ত্রকের কাছে পাঠানোর জন্য নির্দেশ দেন। আগামী দু’মাসের মধ্যে পূরণ করা সম্ভব এই ধরণের স্বল্পমেয়াদী লক্ষ্য এই কর্মপরিকল্পনায় রাখার কথাও তিনি বলেন। সবচেয়ে এগিয়ে থাকা ক্ষেত্রগুলিতে পরিষেবা রপ্তানির জন্য কেন্দ্রীয় মন্ত্রিসভা ৫ হাজার কোটি টাকার একটি প্রকল্প অনুমোদন করেছে বলে তিনি জানান। ২০১৮-র ১৫ই মে মুম্বাইতে পরিষেবা রপ্তানি বিষয়ে একটি আন্তর্জাতিক প্রদর্শনীর আয়োজন করা হবে বলে মন্ত্রী জানান। রপ্তানি বৃদ্ধির ক্ষেত্রে তাঁর মন্ত্রক বর্তমানে রাজ্য সরকারগুলির সঙ্গে যোগাযোগ রক্ষা করে চলেছে বলে মন্ত্রী জানান। তাঁর মন্ত্রকের পক্ষ থেকে গত কয়েক মাসে বিশ্বের ১৫০টি দেশের সঙ্গে বিভিন্ন পণ্যদ্রব্য রপ্তানির জন্য যোগাযোগ স্থাপন করেছে। বিশেষ অর্থনৈতিক অঞ্চলের রপ্তানির সম্ভাবনা সম্পূর্ণভাবে সদ্ব্যবহারের জন্য একটি কর্মীবাহিনী গঠন করা হয়েছে বলে তিনি জানান। বিভিন্ন মন্ত্রককে রপ্তানি বৃদ্ধির কৌশল নির্ধারণ করে রপ্তানি উন্নয়ন পর্ষদগুলির সঙ্গে এবং বিভিন্ন রপ্তানিকারক সংস্থার সঙ্গে তা রূপায়ণের জন্য যোগাযোগ রক্ষার কথাও তিনি বলেন। রপ্তানির ক্ষেত্রে শ্রেষ্ঠ মন্ত্রক/বিভাগ পুরস্কার চালু করার কথাও তিনি বলেন। রপ্তানিকারকদের আর্থিক সমস্যা নিরসনের জন্য তিনি এক্সিম ব্যাঙ্ককে ব্যবস্থা গ্রহণের লক্ষ্যে একটি কর্মপরিকল্পনা তৈরি করার পরামর্শ দেন। এছাড়া, নাবার্ড-এর সহযোগিতায় রপ্তানি উন্নয়নের কাজকে অনুরূপভাবে এগিয়ে নিয়ে যাওয়ার কথাও তিনি বলেন।
অনুষ্ঠানে শিল্প ও বাণিজ্য মন্ত্রকের প্রতিমন্ত্রী সি আর চৌধুরী, বাণিজ্য সচিব শ্রীমতী রীতা তেওয়াতিয়া, বৈদেশিক বাণিজ্যের মহানির্দেশক শ্রী অশোক চতুর্বেদী সহ বিভিন্ন মন্ত্রকের বরিষ্ঠ আধিকারিকরা আলোচনায় অংশ নেন।
(Visitor Counter : 49
স্বাস্থ্যওপরিবারকল্যাণমন্ত্রক
ভারতের জাতীয় কৃমিনাশক দিবসে প্রমাণ-ভিত্তিক প্রভাব
নয়াদিল্লী, ২০ অক্টোবর, ২০২০
মাটি থেকে সংক্রমিত হেলমিনথিয়াসিস , যা অন্ত্রের পরজীবী কৃমি সংক্রমণ হিসেবে পরিচিত। এটি জনস্বাস্থ্যের পক্ষে খুবই গুরুত্বপূর্ণ উদ্বেগের কারণ। এগুলি শিশুদের শারীরিক বৃদ্ধি এবং সুস্বাস্থ্যের ওপর ক্ষতিকারক প্রভাব বিস্তার করে। এমনকি রক্তাল্পতা এবং অপুষ্টি জনিত সমস্যার কারণ হতে পারে। বিশ্ব স্বাস্থ্য সংস্থা হু বস্তি অঞ্চলে এবং কিশোর বয়সীদের শরীর থেকে কৃমি সংক্রমণ দূর করতে ও তাদের আরও ভালো পুষ্টি, স্বাস্থ্যকর জীবন প্রদানের জন্য নিরলস কৃমি নাশকের পরামর্শ প্রদান করে চলেছে। কেন্দ্রীয় স্বাস্থ্য ও পরিবার কল্যাণ মন্ত্রক জাতীয় কৃমি নাশক দিবসটি ২০১৫ সাল থেকে উদযাপন করে আসছে। বিদ্যালয় এবং অঙ্গনওয়াড়ী কর্মীদের মাধ্যমে এই দিনটি বিশেষভাবে উদযাপিত হয়। এ উপলক্ষে একাধিক কর্মসূচিও গ্রহণ করা হয়। বিশ্ব স্বাস্থ্য সংস্থার দ্বারা অনুমোদিত অ্যালবেনডাজল ট্যাবলেটগুলি শিশু ও কিশোর-কিশোরীদের কৃমি নাশকের জন্য প্রদান করা হয়। মাস ড্রাগ অ্যাডমিনিস্ট্রেশন এর অঙ্গ হিসেবে বিশ্বব্যাপি এই কর্মসূচি পালিত হয়। এই বছরের শুরুর দিকে কৃমি নাশক কার্যক্রমের আওতায় ২৫টি রাজ্য/কেন্দ্রশাসিত অঞ্চলে ১১ কোটি শিশু এবং কিশোর-কিশোরীদের অ্যালবেনডাজল ট্যাবলেট দেওয়া হয়েছিল। কিন্তু কোভিড মহামারীর কারণে এখন এই কর্মসূচি বন্ধ রয়েছে।
২০১২ সালে মাটি সংক্রমণ হেলমিনথিয়াসিস সম্পর্কে প্রকাশিত বিশ্ব স্বাস্থ্য সংস্থার প্রতিবেদন অনুসারে ভারতে ১-১৪ বছর বয়সী ৬৪ শতাংশ শিশুরই এসটিএইচ সংক্রমণের প্রবণতা ছিল। সঠিকভাবে শৌচকর্ম এবং স্বাস্থ্যকর ব্যবস্থাপনার সীমাবদ্ধতার জন্য এসটিএইচ-এর ঝুঁকি অনুমান করা যায়। ভারতে এসটিএইচ-এর কারণ সঠিকভাবে নির্ধারণের জন্য স্বাস্থ্য ও পরিবার কল্যাণ মন্ত্রক দেশব্যাপি একটি এসটিএইচ ম্যাপিং-এর কাজ শুরু করে। এই কাজ পরিচালনার জন্য নোডাল এজেন্সি হিসেবে জাতীয় রোগ নিয়ন্ত্রণ কেন্দ্র কে দায়িত্ব দেওয়া হয়। ২০১৬ সালে এনসিডিসি এই এসটিএইচ ম্যাপিং-এর কাজ সম্পন্ন করে। তাদের তথ্য থেকে দেখা গেছে মধ্যপ্রদেশে ১২.৫ শতাংশ শুরু করে তামিলনাডুতে ৮৫ শতাংশ পর্যন্ত এই এসটিএইচ-এর প্রভাব বিস্তৃত রয়েছে।
এই সমস্যা মোকাবিলায় স্বাস্থ্য মন্ত্রক ধারাবাহিক প্রয়াস চালিয়ে যাচ্ছে। সম্প্রতি এনসিডিসি এবং এই কর্মসূচির সঙ্গে যুক্ত বিভিন্ন সংস্থার সাহায্যে একটি পরবর্তী সমীক্ষা শুরু হয়েছে। এখনও পর্যন্ত ১৪টি রাজ্যে এই সমীক্ষার কাজ সম্পন্ন হয়েছে। মন্ত্রকের নিযুক্ত উচ্চপর্যায়ের বৈজ্ঞানিক কমিটি এই কাজ পরিচালনা করতে সাহায্য করছে। এই সমীক্ষা থেকে দেখা গেছে ছত্তিশগড়, হিমাচলপ্রদেশ, মেঘালয়, সিকিম, তেলেঙ্কানা, ত্রিপুরা, রাজস্থান, মধ্যপ্রদেশ এবং বিহারে এসটিএইচ কৃমির প্রকোপ যথেষ্ট পরিমাণে হ্রাস পেয়েছে। যদিও এক্ষেত্রে আরও গুরুত্বপূর্ণ পদক্ষেপ নেওয়ার প্রয়োজন আছে বলে জানিয়েছে এনসিডিসি।
স্বাস্থ্য ও পরিবার কল্যাণ মন্ত্রক জাতীয় কৃমি দিবসের মূল উদ্দেশ্য বাস্তবায়নের জন্য নারী শিশু কল্যাণ মন্ত্রক, শিক্ষা মন্ত্রক এবং হু-র সাহায্য নিয়েছে। স্বাস্থ্য মন্ত্রক কোভিড-১৯ মহামারীর মোকাবিলায় প্রয়োজনীয় ব্যবস্থাপনা গ্রহণে এবং স্বাস্থ্য পরিষেবা প্রদানে প্রতিশ্রুতি বদ্ধ। বিদ্যালয় ও অঙ্গনওয়াড়ী কেন্দ্র বন্ধ থাকায় সামনের সারির স্বাস্থ্যকর্মীদের বাড়ি বাড়ি গিয়ে শিশু ও কিশোর-কিশোরীদের অ্যালবেনডাজল ট্যাবলেট পৌঁছে দেওয়ার বিষয়ে প্রশিক্ষণ দেওয়া হচ্ছে। একইসঙ্গে কোভিড-১৯ সুরক্ষা বিধি মেনে গ্রামীণ স্বাস্থ্য ব্যবস্থাপনা এবং পুষ্টি দিবস সম্পর্কে আগস্ট থেকে অক্টোবর মাস পর্যন্ত প্রচারও চালানো হয়েছে। মহামারী সম্পর্কিত সংক্রমণ প্রবণতা কমাতে এবং দেশে কৃমি নাশক কর্মসূচি সম্পর্কে ধারাবাহিক প্রচার চালাতে এই উদ্যোগ নেওয়া হয়েছে।
CG/SS/NS
(Visitor Counter : 693